***1. znanstveni skup „stjepan gunjača i hrvatska srednjovjekovna arheološko povijesna baština“ OD 02 – 06 . 11. 2009 GOD. U MHAS-U SPLIT***

***-SAŽETAK U ZBORNIKU SKUPA***

***2. PRIHVAĆEN ZA JAVNU PUBLIKACIJU U ISTOIMENI ZBORNIK, KATEGORIZIRAN KAO IZVORNI ZNANSTVENI RAD, U PRIPREMI ZA TISAK***

***Ključne riječi****: kasni srednji vijek, antropološka analiza, bolesti koštanog sustava, dentalna oboljenja, promjene na zdjelici*

**Antropološka analiza osteološkog materijala kasnosrednjovjekovnog nalazišta Kamenmost – Kaldrma**

Šimun Anđelinović Željana Drnasin, Ivana Anterić, Ela Balić, Kristijan Bečić

**Sažetak:**

Cilj rada je potkrijepiti rezultate arheoloških istraživanja antropološkom analizom, te dobiti uvid u način života srednjovjekovne populacije južne Hrvatske. Tako je ovaj rad proizašao iz suradnje Kliničkog zavoda za patologiju, sudsku medicinu i citologiju s Muzejom hrvatskih arheoloških spomenika.

Na lokalitetu Kamenmost- Kaldrma datiranom u kasno14. odnosno početak 15. stoljeća istraženo je 25 grobova, s ukupno 35 osoba, od kojih je 16 muškaraca, 13 žena, te dvoje djece. Za četiri osobe, zbog loše očuvanosti, nije bilo moguće odrediti spol, ni dob, stoga nisu uvrštene u ovo istraživanje. Prosječna doživljena starost muškaraca procijenjena je na 42,2 godine, a žena na 43,2 godine. Učestalost i distribucija karijesa upućuju na nešto kvalitetniju prehranu u južnoj Hrvatskoj. Učestalost cribre orbitalie, kao pokazatelja stresa kojem je populacija bila izložena, kao i osteoartritisa i Schmorlovih defekata ukazuje na veću količinu stresa. Učestalost periostitisa je veća od očekivane, te ga se može pripisati bolestima pronađenim na koštanim ostatcima (lepri, sifilisu), kao i stresom induciranom periostitisu uslijed specifičnih aktivnosti (primjerice jahanja). Također su kod jednog muškarca uočeni osteološki znakovi rahitisa. Sedam muškaraca ima vidljive traumatske promjene, a kod žena nije zabilježena nijedna traumatska promjena. Ovi podaci upućuju da su muškarci obavljali opasnije poslove, i obzirom na broj kranijalnih trauma, sudjelovali u sukobima, bilo unutar, bilo izvan zajednice.

Za potpunu obradu osteološkog materijala poželjno je napraviti i druge analize da bi se interdisciplinarnim pristupom dobili što potpuniji podaci.